CELEX: 22007D0002
Language: fi
Date: 2007-04-27 00:00:00
Title: ETA:n sekakomitean päätös N:o 2/2007, tehty 27 päivänä huhtikuuta 2007 , ETA-sopimuksen liitteen I (Eläinlääkintä- ja kasvinsuojeluasiat) muuttamisesta

9.8.2007   
            
            
               FI
            
            
               Euroopan unionin virallinen lehti
            
            
               L 209/3
            
         
      ETA:N SEKAKOMITEAN PÄÄTÖS
   
   N:o 2/2007,
   tehty 27 päivänä huhtikuuta 2007,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite I muutettiin 8 päivänä joulukuuta 2006 tehdyllä ETA:n sekakomitean päätöksellä N:o 141/2006 (1).
            
         
               (2)
            
            
               Direktiivin 82/894/ETY soveltamista koskevan tilapäisen poikkeuksen myöntämisestä naudan spongiformisen enkefalopatian (BSE:n) primaaritaudinpurkausten ilmoittamistiheyden osalta 10 päivänä lokakuuta 2003 tehty komission päätös 2003/724/EY (2) olisi otettava osaksi sopimusta.
            
         
               (3)
            
            
               Eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta hevoseläinten tiettyjen tautien ja mehiläisten tiettyjen tautien ilmoitettavien tautien luetteloon lisäämiseksi 1 päivänä maaliskuuta 2004 tehty komission päätös 2004/216/EY (3) olisi otettava osaksi sopimusta.
            
         
               (4)
            
            
               Tätä päätöstä ei sovelleta Liechtensteiniin,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä I oleva I luku seuraavasti:
   
               1.
            
            
               Lisätään 3.1 osan 10 kohtaan (neuvoston direktiivi 82/894/ETY) luetelmakohta seuraavasti:
               
                           ”—
                        
                        
                           
                              32004 D 0216: komission päätös 2004/216/EY, tehty 1 päivänä maaliskuuta 2004 (EUVL L 67, 5.3.2004, s. 27).”.
                        
                     
         
               2.
            
            
               Lisätään 3.1 osan 10 kohdan (neuvoston direktiivi 82/894/ETY) jälkeen kohta seuraavasti:
               ”Tätä sopimusta sovellettaessa direktiivin säännöksiä koskevat seuraavat mukautukset:
               Tätä säädöstä sovelletaan myös Islantiin.”.
            
         
               3.
            
            
               Lisätään 3.2 osan 33 kohdan (komission päätös 2005/393/EY) jälkeen kohta seuraavasti:
               
                           ”34.
                        
                        
                           
                              32003 D 0724: komission päätös 2003/724/EY, tehty 10 päivänä lokakuuta 2003, direktiivin 82/894/ETY soveltamista koskevan tilapäisen poikkeuksen myöntämisestä naudan spongiformisen enkefalopatian (BSE:n) primaaritaudinpurkausten ilmoittamistiheyden osalta (EUVL L 260, 11.10.2003, s. 36).”.
                        
                     
         2 artikla
   Päätösten 2003/724/EY ja 2004/216/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 28 päivänä huhtikuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 27 päivänä huhtikuuta 2007.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 89, 29.3.2007, s. 6.
   
      (2)  EUVL L 260, 11.10.2003, s. 36.
   
      (3)  EUVL L 67, 5.3.2004, s. 27.
   
      (4)  Valtiosäännön asettamista vaatimuksista ei ole ilmoitettu.